**Ministru kabineta noteikumu projekta**

**“Grozījumi Ministru kabineta 2017. gada 28. februāra noteikumos Nr.108 “Publisko elektronisko iepirkumu noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) (turpmāk – anotācija) kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Eiropas Savienības struktūrfondu un Kohēzijas fonda 2014.—2020. gada plānošanas perioda vadības likuma 13. panta ceturtā daļa;2) Konkurences likuma 7. panta pirmās daļas10. punkts;3) Aizsardzības un drošības jomas iepirkumu likuma 44. panta trešās daļas 1. un 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 13.panta ceturtā daļa paredz, ka revīzijas iestādei ir tiesības pieprasīt un saņemt tiešu pieeju datiem valsts informācijas sistēmās tādā apjomā, kādā to paredz attiecīgo sistēmu regulējošie normatīvie akti un kāds nepieciešams revīzijas iestādes pienākumu izpildei.Līdzīgs regulējums iestrādāts Konkurences likuma 7.panta pirmās daļas 10.punktā, paredzot Konkurences padomes tiesības pieprasīt un saņemt tiešu pieeju valsts informācijas sistēmā uzkrātajai informācijai par iepirkumiem, iepirkumu procedūrām, iesniegtajiem pieteikumiem un piedāvājumiem.Līdz ar to, Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi” (turpmāk – Noteikumi) nepieciešams atrunāt kārtību šādas piekļuves iegūšanai, un Noteikumi precizējami, paredzot noteiktu elektroniskās iepirkumu sistēmas (turpmāk – EIS) dalībnieku un to sistēmas lietotāju grupu un attiecīgo tiesību piešķiršanas kārtību.Nosakot attiecīgos kontrolējošo institūciju EIS lietotājus un paredzot to reģistrācijas kārtību, vienlaikus precizējamas arī pārējo sistēmas dalībnieku un to lietotāju reģistrācijas veidlapas, ietverot atrunu par personas datu apstrādes mērķi un datu subjekta apliecinājumu par informētību par attiecīgo faktu.Grozījumi Aizsardzības un drošības jomas iepirkumu likuma 44. panta trešās daļas 1. un 4. punktā novienādoja pretendentu izslēgšanas nosacījumu noilgumu termiņus ar tiem termiņiem, kādi noteikti pārējos publiskos iepirkumus regulējošajos tiesību aktos (Publisko iepirkumu likums, Sabiedrisko pakalpojumu sniedzēju iepirkumu likums, Publiskās un privātās partnerības likums), līdz ar to ir zudis pamatojums atšķirīgai noilguma termiņu izdalīšanai Noteikumu 12.pielikumā esošajās tiesību normās. Tāpat arī speciāla EIS pielāgošana atšķirīgo noilguma termiņu apstrādei nav nepieciešama, līdz ar to no Noteikumiem izslēdzama pārejas noteikumu norma, kas atlika atšķirīgo noilgumu termiņu piemērošanas brīdī no 2020. gada 1. janvāra.Vienlaikus Noteikumu 2., 3., 4.pielikumā esošās veidlapas precizētas atbilstoši aktuālajām personas datu aizsardzības jomas normatīvo aktu prasībām, kā arī vienkāršotas, lai mazinātu administratīvo slogu to lietotājiem, paredzot automātisku sistēmas noklusētās pieslēgšanās iespējas piešķiršanu un atstājot izvēles iespēju tikai alternatīvai piekļuvei ar Valsts informācijas sistēmu savietotāja vienotās piekļuves risinājumā atbalstītiem identifikācijas līdzekļiem (e-paraksts, interneta banku rekvizīti u.tml.) pēc reģistrējamā dalībnieka izvēles un iespējām.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Valsts reģionālās attīstības aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publisko elektronisko iepirkumu sistēmas lietotāji (iepirkumu veicēji).Juridiskas un fiziskas personas (piegādātāji), kas piedāvā tirgū pakalpojumus, preces un būvdarbus un kas piedalās iepirkumos un iepirkuma procedūrās (precīzs skaits nav nosakāms).Publiskos iepirkumus uzraugošās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildu ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Projekts kopā ar paziņojumu par līdzdalības iespējām tiesību akta izstrādes procesā 2019. gada 7. maijā ievietots Vides aizsardzības un reģionālās attīstības ministrijas tīmekļvietnes [www.varam.gov.lv](http://www.varam.gov.lv) sadaļā “Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā vai mutiskā veidā. |
| 3. | Sabiedrības līdzdalības rezultāti | Iebildumi un priekšlikumi par Projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts reģionālās attīstības aģentūra, Iekšlietu ministrijas Informācijas centrs, Finanšu ministrija, Konkurences padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Projekts neparedz jaunu institūciju izveidi, likvidāciju vai reorganizāciju.Projekts negroza iesaistīto institūciju funkcijas un uzdevumus. |
| 3. | Cita informācija | Nav. |

Vides aizsardzības un reģionālās Juris Pūce

attīstības ministrs

Igaune 66016780

ingrida.igaune@varam.gov.lv

Kalējs 67350654

juris.kalejs@vraa.gov.lv